NORAKSTS

|  |  |
| --- | --- |
| 28.05.2025. | Nr.6/11 |

**ZEMESGABALU NODOŠANA BEZATLĪDZĪBAS LIETOŠANĀ UN APSAIMNIEKOŠANĀ NODIBINĀJUMAM “LATVIJAS DABAS FONDS” UN LĪGUMA SLĒGŠANA**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes 2016. gada 28. aprīļa lēmumu Nr.4/9 “Jelgavas pilsētas pašvaldības nekustamo īpašumu nodošana bezatlīdzības lietošanā un apsaimniekošanā nodibinājumam “Latvijas Dabas fonds””, starp Jelgavas pilsētas domi un nodibinājumu “Latvijas Dabas fonds”, turpmāk – Fonds, 2016. gada 3. jūnijā noslēgts līgums Nr. ADM/2-1.4/16/115 par zemesgabala Kalnciema ceļā 105B, Jelgavā, nodošanu bezatlīdzības lietošanā un apsaimniekošanā un līgums Nr. ADM/2-1.4/16/116 par zemesgabala Robežu ielā 1B, Jelgavā, nodošanu bezatlīdzības lietošanā un apsaimniekošanā.

Saskaņā ar Jelgavas pilsētas domes 2018. gada 26. aprīļa lēmumu Nr.6/22 “Jelgavas pilsētas pašvaldības valdījumā esošo zemes vienību nodošana bezatlīdzības lietošanā un apsaimniekošanā nodibinājumam “Latvijas Dabas fonds””, starp Jelgavas pilsētas domi un Fondu 2018. gada 14. maijā, noslēgts līgums Nr. ADM/2-1.4/18/127 par zemesgabalu ar kadastra apzīmējumiem 0900 013 0119 un 0900 016 0941 daļu, kas atrodas dabas lieguma “Lielupes palienes pļavas” teritorijā, nodošanu bezatlīdzības lietošanā un apsaimniekošanā.

Saskaņā ar Jelgavas pilsētas domes 2020. gada 26. marta lēmumu Nr.4/15 “Līguma termiņa pagarināšana par zemesgabalu nodošanu bezatlīdzības lietošanā un apsaimniekošanā nodibinājumam “Latvijas Dabas fonds”” 2016. gada 3. jūnija līgumu Nr. ADM/2-1.4/16/115 un Nr. ADM/2-1.4/16/116, un 2018. gada 14. maijā līguma Nr. ADM/2-1.4/18/127 termiņš pagarināts līdz 2024. gada 31. decembrim.

Fonds 2025. gada 8. maija vēstulē Nr. 3.6./2025-23 “Par līguma darbības termiņa pagarināšanu” lūdz pagarināt 2016. gada 3. jūnija līgumu Nr. ADM/2-1.4/16/115 un Nr. ADM/2-1.4/16/116, un 2018. gada 14. maija līguma Nr. ADM/2-1.4/18/127 termiņu līdz 2027.gada 31.decembrim, lai turpinātu pašvaldības zālāju apsaimniekošanu. Ņemot vērā, ka minēto līgumu termiņi ir beigušies 2024. gada 31. decembrī, lai Fonds varētu turpināt zālāju apsaimniekošanu, noslēdzams jauns līgums par zemes nodošanu bezatlīdzības lietošanā un apsaimniekošanā.

Zemes vienība ar kadastra apzīmējumu 0900 013 0184 (platība 177 051 m2) ietilpst nekustamā īpašuma ar kadastra numuru 0900 013 184 Kalnciema ceļā 105B, Jelgavā, sastāvā un Jelgavas tiesas zemesgrāmatu nodaļas nodalījumā Nr. 100000213565 reģistrēta uz Jelgavas valstspilsētas pašvaldības vārda. Zemes vienība atrodas Jelgavas valstspilsētas pašvaldības iestādes “Centrālā pārvalde” bilancē ar uzskaites vērtību 103 630 *euro*.

Zemes vienība ar kadastra apzīmējumu 0900 013 0002 (platība 11 492 m2) ietilpst nekustamā īpašuma ar kadastra numuru 0900 013 002 Robežu ielā 1B, Jelgavā, sastāvā un Jelgavas tiesas zemesgrāmatu nodaļas nodalījumā Nr.23 reģistrēta uz Jelgavas valstspilsētas pašvaldības vārda. Zemes vienība atrodas Jelgavas valstspilsētas pašvaldības iestādes “Centrālā pārvalde” bilancē ar uzskaites vērtību 4 942,00 *euro*.

Saskaņā ar Jelgavas pilsētas domes 2015. gada 29. janvāra lēmumu Nr.2/7 “Zemes reformas pabeigšana Jelgavas pilsētā“ zemes vienībai ar kadastra apzīmējumiem 0900 013 0119 (platība 14 400 m2) noteikts statuss “Rezerves zemes fonds”, savukārt zemes vienībai ar kadastra apzīmējumu 0900 016 0941 (platība 40 370 m2) – statuss “Zeme zemes reformas pabeigšanai”. Saskaņā ar Zemes pārvaldības likuma 17.panta pirmo daļu minētās zemes vienības atrodas Jelgavas valstspilsētas pašvaldības valdījumā līdz brīdim, kad Ministru kabinets izdos rīkojumu par to ierakstīšanu zemesgrāmatā uz valsts vārda vai tie tiks ierakstīti zemesgrāmatā uz pašvaldības vārda. Zemes vienība ar kadastra apzīmējumu 0900 013 0119 atrodas Jelgavas valstspilsētas pašvaldības iestādes “Centrālā pārvalde” bilancē un tās daļas 13 700 m2 platībā uzskaites vērtība ir 5 891,00 *euro*. Zemes vienība ar kadastra apzīmējumu 0900 016 0941 atrodas Jelgavas valstspilsētas pašvaldības iestādes “Centrālā pārvalde” bilancē un tās daļas 18 600 m2 platībā uzskaites vērtība ir 7 997,95 e*uro*.

Visas zemes vienības ir neapbūvētas un daļēji atrodas dabas lieguma ”Lielupes palienes pļavas” teritorijā.

Fondam ir spēkā esošs sabiedriskā labuma organizācijas statuss no 2006. gada 15. decembra.

Pamatojoties uz Pašvaldību likuma 10.panta pirmās daļas 21.punktu, 73.panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu un piekto daļu un Fonda 2025. gada 8. maija vēstuli Nr.3.6./2025-23,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot nodibinājumam “Latvijas Dabas fonds” (reģistrācijas Nr. 40008019379) bezatlīdzības lietošanā un apsaimniekošanā:
	1. Jelgavas valstspilsētas pašvaldības īpašumā esošus nekustamos īpašumus:
		1. zemes vienību Kalnciema ceļā 105B, Jelgavā (zemes vienības kadastra apzīmējums 0900 013 0184) 177 051 m2 platībā (zemes izvietojuma shēma 1.pielikumā);
		2. zemes vienību Robežu ielā 1B, Jelgavā (zemes vienības kadastra apzīmējums 0900 013 0002) 11 492 m2 platībā (zemes vienības izvietojuma shēma 2.pielikumā).
	2. Jelgavas valstspilsētas pašvaldības valdījumā esošu zemes vienību daļas, kas atrodas dabas lieguma “Lielupes palienes pļavas” teritorijā:
		1. zemes vienības ar kadastra apzīmējumu 0900 013 0119 daļu 13 700 m2 platībā (zemes vienības daļas izvietojuma shēma 3.pielikumā);
		2. zemes vienības ar kadastra apzīmējumu 0900 016 0941 daļu 18 600 m2 platībā (zemes vienības daļas izvietojuma shēma 4.pielikumā).
2. Jelgavas valstspilsētas pašvaldības Zemes lietu komisijas priekšsēdētājam noslēgt ar nodibinājumu “Latvijas Dabas fonds” līgumu par 1.punktā minēto zemes vienību nodošanu bezatlīdzības lietošanā un apsaimniekošanā ar šādiem nosacījumiem:
	1. līguma termiņš - 2027. gada 31. decembris;
	2. līgums tiek izbeigts, ja:
		1. nodibinājums “Latvijas Dabas fonds” zaudē sabiedriskā labuma organizācijas statusu;
		2. Jelgavas valstspilsētas pašvaldībai ir radusies nepieciešamība zemesgabalus izmantot savu autonomo funkciju pildīšanai;
		3. Ministru kabinets izdod rīkojumu par zemes vienību ierakstīšanu zemesgrāmatā uz valsts vārda;
		4. zemes vienības netiek apsaimniekotas atbilstoši normatīvajiem aktiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā